André Greipel

| André Greipel |
| --- | --- |
 André Gripel vuonna 2016
Henkilötiedot
Syntynyt: 16. heinäkuuta 1982 (ikä 42)
Kansalaisuus:   Saksa
Pyöräilijä
Pituus:  184 cm
Paino:  75 kg
Joukkue:  lopettanut
Laji:  maantie
Rooli:  ajaja
Ajajatyyppi:  kirimies
Ura
Ammattilaisjoukkue(et)
2005 2006-2007 2008–2010  2011 2012–2018 2019 2020−2021:  Team Wiesenhof T-Mobile Team Team High Road / Team Columbia Omega Pharma-Lotto Lotto-Belisol / Lotto Soudal Arkéa–Samsic Israel Start-Up Nation
Suurimmat voitot
 Tour Down Under 2008, 2010 Italian ympäriajo, 6 etappia Ranskan ympäriajo, 11 etappia Espanjan ympäriajo, pistekilpailu 2009, 4 etappia Vattenfall Cyclassics 2015  Maantieajon Saksan-mestaruus 2013, 2014, 2016 
 Tiedot päivitetty: 18. tammikuuta 2022 
Aiheesta muualla
www.andregreipel.de
  [ Muokkaa Wikidatassa ]   
| Mitalit> Miesten pyöräily.Maa:   Saksa.Maantiepyöräilyn MM-kilpailut  | Mitalit> Miesten pyöräily.Maa:   Saksa.Maantiepyöräilyn MM-kilpailut  | Mitalit> Miesten pyöräily.Maa:   Saksa.Maantiepyöräilyn MM-kilpailut  | Miesten pyöräily> Maa:   Saksa. |
| --- | --- | --- | --- |
|  Pronssia | Kööpenhamina 2011 | maantieajo |  |
André Greipel (s. 16. heinäkuuta 1982 Rostock) on saksalainen maantiepyöräilijä, joka kilpaili ammattilaisena 2005–2021. Hän asuu Kritzmowissa, Mecklenburg-Etu-Pommerin osavaltiossa.
Kirimiehenä tunnettu Greipel aloitti ammattilaisuransa Team Wiesenhof -tallissa vuonna 2005, jolloin hän voitti kuudennen etapin Tanskan ympäriajossa sekä kirikilpailun Rheinland-Pfalzin ympäriajossa.
Greipel siirtyi T-Mobile-talliin (sittemmin nimeltään Team HTC) vuoden 2006 alussa. Tulokasvuonnaan saksalaistallissa hän voitti 1. ja 4. etapin Rheinland-Pfalzin ympäriajossa sekä sijoittui toiseksi Espanjan ympäriajon kuudennella osuudella. Vuonna 2007 hän voitti kaksi etappia Saksin ympäriajossa.
Vuonna 2008 Greipel ajoi ainakin voittojen määrässä mitattuna siihen mennessä parhaan ammattilaisvuotensa. Greipel voitti ProTour-sarjaan kuuluvan Tour Down Under -etappikilpailun. Kokonaiskilpailun lisäksi hän voitti pistekilpailun sekä 2., 4., 5. ja 6. etapin. Hän oli paras myös kilpailua edeltäneessä Down Under Classic -kilpailussa. Myöhemmin samana vuonna hän otti ensimmäisen etappivoittonsa suuressa ympäriajossa voittamalla Italian ympäriajon 17. etapin. Kauden edetessä Greipel saavutti useita voittoja myös muissa etappi- ja yhden päivän kilpailuissa.
Vuonna 2009 Greipel voitti Espanjan ympäriajossa pistekilpailun ja neljä etappia ja johti myös kokonaiskilpailua kahden etapin ajan. Lisäksi hän voitti yhden etapin ProTour -kilpailuissa  Tour Down Underissa ja Puolan ympäriajossa. Yhden päivän kilpailuista hän voitti 1.HC-kategoriaan (eli seuraavalle tasolle ProTourin jälkeen) luokitellun Philadelphia International Championship -kilpailun.
Vuonna 2010 Greipel voitti toistamiseen Tour Down Underin kokonaiskilpailun. Italian ympäriajossa hän voitti 18. etapin. Hän voitti kauden aikana yhteensä 21 kilpailua ja hänet nimettiin Saksan vuoden miespyöräilijäksi.
Kaudella 2011 Greipel edusti Omega Pharma-Lotto-joukkuetta. Ranskan ympäriajossa hän voitti 10. etapin. Kööpenhaminan MM-kilpailuissa hän sai maantieajon pronssia. Kausilla 2012−2018 hän kilpaili belgialaistallissa, nimeltään viimeksi Lotto Soudal. Tuon vuoden Ranskan ympäriajossa hän voitti 4., 5. ja 13. etapin. Vuonna 2013 hän voitti maantieajon Saksan-mestaruuden ja Ranskan ympäriajon kuudennen etapin. Hän voitti maansa maantieajomestaruuden myös 2014. Hän voitti samana vuonna yhden etapin Ranskan ympäriajossa.
Vuonna 2015 Greipel voitti neljä etappia Ranskan ympäriajossa. Lisäksi hän voitti Vattenfall Cyclassicsin. Hän voitti Italian ympäriajossa etapin 2015 ja kolme etappia 2016. Hän voitti maantieajon Saksan-mestaruuden jälleen 2016. Hän voitti saman vuoden Ranskan ympäriajon päätösetapin.
Greipel voitti Italian ympäriajossa 2017 toisen etapin ja siirtyi kokonaiskilpailun johtoon yhden etapin ajaksi.
Greipel edusti Arkéa–Samsic-tallia vuonna 2019. Viimeisillä ammattilaiskausillaan 2020–2021 hän ajoi Israel Start-Up Nation -joukkueessa.